**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ Primar**

**D.A.S.C.P.C. Soós Zoltán**

**Serviciul Relaţii Interne şi Internaţionale**

**Nr. 44498 / 10.06.2022**

**Referat de aprobare**

**privind finanţarea din bugetul local a cheltuielilor de deplasare**

**pentru o delegaţie din partea Municipiului Târgu Mureș în vederea deplasării la Leipzig (Germania) în perioada 26 - 29 iunie 2022**

Primăria Municipiului Târgu Mureș este invitată la Leipzig (Germania) la evenimentul de peer-review a proiectului E-MOB în perioada 27-28 iunie 2022 în baza Acordului de colaborare între Agenția pentru Dezvoltare Regională Centru și Primăpria Municipiului Târgu Mureș în cadrul proiectului E-MOB „Integrated actions towards enhanced e-mobility in European regions”. Scopul acestui acord este de a colabora pe bază de parteneriat activ în vederea implementării activităților prevăzute în proiectul E-MOB și respectiv îmbunătățirea proceselor de implementare a politicilor regionale privind îmbunătățirea instrumentelor de politică din domeniul mobilității electrice, cu accent pe introducerea acestor soluții de mobilitate în sistemele de transport de călători, prin îmbunătățirea POR Centru 2021-2027 – P4 O regiune cu mobilitate urbana durabilă – Promovarea mobilității urbane multimodale durabile, ca parte a tranziției către o economie cu zero emisii de dioxid de carbon. În baza acestui acord se solicită nominalizarea unui reprezentat care să facă parte din delegația ADR Centru pentru a participa la evenimentul din Leipzig în perioada 27-28 iunie 2022.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de H.G. 518/1995, modificată și completată. Persoana desemnată este dl. Gaspar Botond – Inspector asistent la Serviciul Relații Interne și Internaționale . Având în vedere faptul că deplasarea se face cu avionul, vă rugăm să aprobați intervalul de desfășurare a delegației cel între 26.06 – 29.06.2022.

Natura deplasării în cazul de faţă se înscrie în categoria I de deplasare, cu un coeficient de 50% (deoarece costurile de transport cu avionul, costurile de cazare și costurile cu asigurarea medicală vor fi suportate de către ADR CENTRU.

- diurnă: 3 zile x 17,5 eur = 52,5 EUR

Total cheltuieli delegație: 52,5 EUR ( 259,63 lei conform cursului valutar BNR de 4,9454 lei la data de 09.06.2022)

Având în vedere cele prezentate mai sus, supunem pentru analiza şi aprobarea dumneavoastră proiectul de hotărâre privind finanţarea din bugetul local a sumei necesare cheltuielilor de deplasare.

Anexe: adresa nr. 44482 / 10.06.2022 care conține și agenda evenimentului.

 Aviz favorabil, Aviz favorabil Aviz favorabil

 Director Executiv Adj. D.A.S.C.P.C Direcția Economică Direcția Juridică

 Cosmin Blaga Dir. economic Dir. executiv

 Crăciun Ioan Florin Buculei Dianora Monica

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 45-49 din Legea nr. 215/2001

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL**

**MUNICIPIULUI TÎRGU MUREŞ PRIMAR**

**Soós Zoltán**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2022**

**privind finanţarea din bugetul local a cheltuielilor de deplasare**

**pentru o delegaţie din partea Municipiului în vederea deplasării la Leipzig (Germania) în perioada 26 - 29 iunie 2022**

 Consiliul local municipal Tîrgu Mureş, întrunit în şedinţă extraordinară de lucru,

Văzând Referatul de aprobare nr.44498 din 10.06.2022, prezentat de Serviciul Relații Interne și Internaționale, privind finanţarea din bugetul local a cheltuielilor de deplasare pentru o delegaţie din partea Municipiului Târgu Mureş la Leipzig (Germania).

 Având în vedere prevederile H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,

În temeiul prevederilor art.36, alin.1, alin. 2 lit. e, art. 45 alin. 1 şi art.115 alin. 1 lit. b din Legea nr.215/2001, privind administraţia publică locală, republicată

**hotărăşte:**

**Art.1** Se aprobă finanţarea din bugetul local a indemnizaţiei în valută pentru o delegaţie din partea Municipiului Târgu Mureş în vederea deplasării la Leipzig (Germania) în perioada 26 - 29 iunie 2022.

**Art.2.** Componența delegației va fi următoarea: Gaspar Botond – inspector asistent la Serviciul Relații Interne și Internaționale.

**Art.3.** Indemnizația în valută pentru delegația din partea Municipiului Târgu Mureș este în valoare de **52,5 eur** (259,63 lei calculat la curs BNR de 4,9454 lei din data de 09.06.2022).

**Art.4.** În şedinţa imediat următoare persoana participantă va prezenta o informare cu privire la desfăşurarea vizitei şi rezultatele acesteia.

**Art.5.** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Serviciul Relaţii Interne şi Internaţionale şi Direcţia Economică.

**Art.6.** În conformitate cu prevederile art.19 alin.1, lit. e, din Legea nr. 340/2004, republicată, privind instituția prefectului și art. 3 alin.1 din Legea nr. 554/20014, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Viză de legalitate**

**Secretarul general al Municipiului Târgu Mureş**

**Bâta Anca-Voichița**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 45-49 din Legea nr. 215/2001